CELEX: C2005/045/58
Language: et
Date: 2005-02-19 00:00:00
Title: Kohtuasi T-473/04: Cristina Asturias Cuerno 6. detsembri 2004. aasta hagi Euroopa Ühenduste Komisjoni vastu

19.2.2005   
            
            
               ET
            
            
               Euroopa Liidu Teataja
            
            
               C 45/26
            
         Cristina Asturias Cuerno 6. detsembri 2004. aasta hagi Euroopa Ühenduste Komisjoni vastu
   (Kohtuasi T-473/04)
   (2005/C 45/58)
   Kohtumenetluse keel: hispaania
   Cristina Asturias Cuerno, elukoht Brüsselis, esitas 6. detsembril 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on letrado en ejercicio Ramon García-Gallardo ja letrado en ejercicio Alicia Sayagués Torres.
   Hageja palub esimese astme kohtul:
   
               1.
            
            
               tühistada komisjoni 26. augusti 2004. aasta otsus, millega keelduti 27. aprilli 2004. aasta kaebuse rahuldamisest;
            
         
               2.
            
            
               tunnistada hageja õigust saada nii kodumaalt lahkumise toetust kui ka kõiki sellega kaasnevaid hüvitisi;
            
         
               3.
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Käesoleva menetluse hageja vaidlustab haldusameti otsust, millega keelduti tunnustamast ta õigust saada kodumaalt lahkumise toetust.
   Oma nõuete toetuseks esitab hageja järgmised õiguslikud alused:
   
               —
            
            
               õiguslik viga ja viga faktide hindamisel, kuna vaidlustatud otsuses ei tunnustata, et hageja poolt Euroopa Parlamendi liikme assistendina tehtud tööd tuleb lugeda rahvusvahelise organisatsiooni teenistuses tehtud tööks, mis on personalieeskirjades tunnustatud kui erand kvalifikatsiooniperioodist.
            
         
               —
            
            
               Ilmne viga faktide ja eelkõige hageja isikliku olukorra hindamisel, kuna ekslikult hinnati ja arvutati tema kvalifikatsiooniperioodi Brüsselis, arvestades, et see viimane piirdus nelja aasta ja üheteist kuuga.
            
         
               —
            
            
               Mittediskrimineerimise põhimõtte rikkumine. Hageja kordab selles osas, et asjaolu, et parlamendiliikme assistendina osutatud teenuseid ei loetud rahvusvahelise organisatsiooni teenistuses tehtud tööks, läheb vastuollu teiste ühenduse institutsioonide praktikaga. Komisjon on siin rikkunud võrdsuse põhimõtet, kuna ta ei tunnustanud hageja töötamist Euroopa Hüpoteegiföderatsioonis rahvusvahelise organisatsiooni teenistuses tehtud tööks, olgugi, et varem on komisjon sama asja tunnustanud.